Антанова (Баранавіцкі раён)

Антано́ва (, ) — вёска ў Баранавіцкім раёне Брэсцкай вобласці. Уваходзіць у склад Сталовіцкага сельсавета. Размешчана за 5 км на поўнач ад Баранавіч. Насельніцтва 307 жыхароў, 113 гаспадарак (2005).

 Гісторыя 
Пад 1580 года у вопісе дакументаў Віленскага цэнтральнага архіва пазначана в. Антонавічы.

У 1897 годзе ў Навамышскай воласці Навагрудскага павета.

З 1921 года ў складзе Польшчы, у Навамышскай гміне Баранавіцкага павета.

З 1939 года ў БССР. З 15 студзеня 1940 года ў Навамышскім раёне Баранавіцкай, з 8 студзеня 1954 года Брэсцкай абласцей, з 8 красавіка 1957 года ў Баранавіцкім раёне.

У Вялікую Айчынную вайну з чэрвеня 1941 года да 8 ліпеня 1944 года вёска акупіравана нямецка-фашысцкімі захопнікамі. На франтах вайны загінула 10 вяскоўцаў.

Да 26 чэрвеня 2013 года вёска ўваходзіла ў склад Каўпеніцкага сельсавета.

 Насельніцтва 
 XIX стагоддзе:
 1897 — 243 жыхары, 19 двароў.
 XX стагоддзе:
 1909 — 370 жыхароў, 51 двор.
 1921 — 311 жыхароў, 56 двароў.
 1959 — 254 жыхары.
 1998 — 82 двары, 327 жыхароў.
 XXI стагоддзе:
 2005 — 307 жыхароў, 113 гаспадарак.

 Вядомыя асобы 
 А. М. Ваніцкі — беларускі дзяржаўны дзеяч.

 Літаратура 


 Спасылкі 

Катэгорыя:Сталовіцкі сельсавет
Катэгорыя:Населеныя пункты Баранавіцкага раёна